Diari Oficial de la Generalitat Valenciana


Sumari del DOGV 6720, del 23-02-2012 (2012/1565)

Notificació de la interlocutòria de mesures provisionals número 914/2010.
-------------------------------------------------------------------------

### Dades del document

Número de DOGV
:   6720

Data del DOGV
:   23-02-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/1565


Organisme emissor
:   Jutjat de Primera Instància Número 3 de Quart de Poblet

Tipus de document
:   Anunci

Notificació de la interlocutòria de mesures provisionals número 914/2010. [2012/1565]  
José Víctor Sanz Gordón, secretari del Jutjat de Primera Instància i Instrucció número 3 de Quart de Poblet, faig saber:  
Que en aquest Jutjat a càrrec meu se segueixen actuacions de mesures provisionals 914-2010, a instàncies del procurador Francisco Javier Ucles Muñoz, en nom i representació de Jorge Osvaldo de Pazos Fernández, contra Mariana Dentone González, en què, mitjançant la resolució del dia de hui, he disposat, com ara ho efectue, notificar la interlocutòria, dictada en les actuacions indicades, a la demandada en parador ignorat.  
La part dispositiva de la interlocutòria és, literalment, com segueix:  
«Part dispositiva  
Es disposa l'adopció de les següents mesures provisionals coetànies:  
1. S'atribueix la guarda i custòdia de les filles menors, [...] i [...] al pare, i l'exercici de la pàtria potestat serà compartit entre els progenitors.  
2. La mare pagarà al pare, en concepte de pensió d'aliments a favor de les seues filles menors, la quantitat de 150 €/mes per filla (300 €/mes en total), en el compte corrent que a aquest fi designe l'espòs, per mesos anticipats i dins dels cinc primers dies de cada mes, i en les 12 mensualitats de l'any, quantitat que s'actualitzarà anualment segons la variació percentual anual que experimente l'IPC aprovat per l'INE o organisme que el substituïsca.  
3. No hi ha pronunciament sobre l'atribució de l'ús i gaudi del domicili familiar.   
4. S'estableix un règim de visites a favor de la mare, cas que aquesta hi aparega, que consisteix en diumenges alterns, durant dues hores, a través del punt de trobada familiar de Manises, i en la modalitat d'intervenció amb supervisió, i en l'horari que fixe el punt de trobada, atenent les seues pròpies necessitats organitzatives, a fi que personal professional d'aquest centre ajude mare i filles a normalitzar la relació maternofilial, atés el temps que la mare no veu les seues filles, ni es comunica amb elles, i ajuden la mare en les pautes i diligències que ha de dispensar a les seues filles.  
5. Les despeses extraordinàries de les menors, com ara psicològiques, mèdiques no cobertes per la Seguretat Social o assegurança privada o d'ortodòncia, etcètera, es pagaran a mitges entre ambdós progenitors. Les altres despeses extraordinàries no necessàries, com les activitats extraescolars, es pagaran a mitges, amb la justificació prèvia d'aquestes, sempre que hi haja el consens dels progenitors en la seua realització o, si no n'hi ha, l'autorització judicial.  
No pertoca dictar altres mesures i les que es dicten ho són sense perjudici del que es dispose en la sentència definitiva.  
Contra aquesta resolució no s'hi pot interposar cap recurs.  
No pertoca fer un pronunciament especial pel que fa a les costes.  
Aquesta és la interlocutòria que mane i firme».  
I perquè valga de notificació de la sentència s'expedeix aquesta cèdula.  
  
Quart de Poblet, 14 de febrer de 2012.- El secretari: José Víctor Sanz Gordón.